C 365/44

Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos reglamento dėl fluorintų šiltnamio efektą sukeliančių dujų, kuriuo iš dalies keičiama Direktyva (ES) 2019/1937/EB ir panaikinamas Reglamentas (ES) Nr. 517/2014

(COM(2022) 150 final – 2022/0099 (COD))

(2022/C 365/08)

Pranešėjas Kęstutis KUPŠYS

Prašymas pateikti nuomonę Europos Parlamentas, 2022 5 5 Taryba, 2022 5 10 Teisinis pagrindas Sutarties dėl Europos Sąjungos veikimo 192 straipsnio 1 dalis Atsakingas skyrius Žemės ūkio, kaimo plėtros ir aplinkos skyrius Priimta skyriuje 2022 5 31 Priimta plenarinėje sesijoje 2022 6 15 Plenarinė sesija Nr. 570 Balsavimo rezultatai (už / prieš / susilaikė) 140 / 1 / 6

1. Išvados ir rekomendacijos

1.1. 2022 m. balandžio 5 d. Komisijos pasiūlyta Fluorintų dujų reglamento (Reglamentas (ES) Nr. 517/2014) ( 1 ) peržiūra yra žingsnis teisinga linkme ( 2 ) . EESRK mano, jog įmanoma užmojus padidinti dar labiau, kad Europos įmonėms ir namų ūkiams ateinančiais dešimtmečiais neatsirastų naštos dėl klimatui kenksmingos įrangos ir kad ES išlaikytų pasaulinę lyderystę klimato politikos veiksmų srityje diegdama aukščiausio lygio ekologiškus technologinius sprendimus.

1.2. Daugelis hidrofluorangliavandenilių (HFC) turi didelį visuotinio atšilimo potencialą (VAP). Taigi, patobulinus dabartinį Komisijos pasiūlymą atsiranda papildoma galimybė gerokai sumažinti tiesioginį poveikį klimatui išvengiant didelio VAP HFC diegimo ir tiesiai pereiti prie mažo VAP fluorintų dujų neturinčių alternatyvų.

1.3. Šilumos siurbliams, patalpų oro kondicionieriams, aušintuvams ir šaldymo įrenginiams galima rinktis mažo VAP natūralių aušalų alternatyvas. EESRK pritaria tam, kad nuo 2030 m. šiuose prietaisuose būtų uždrausta naudoti visus aušalus, kurių VAP yra didesnis nei 5. Komitetas mano, kad sektorinis draudimas perduoda aiškią žinią rinkai, jį lengva įgyvendinti administraciniu požiūriu ir jo apėjimo rizika yra maža.

1.4. Komitetas primygtinai rekomenduoja derinti plano „REPowerEU“ ( 3 ) užmojį su laipsnišku fluorintų dujų atsisakymu ir siekti, kad būtų naudojami kuo mažesnio VAP aušalai, ypač šilumos siurblių srityje. EESRK mano, kad nuogąstavimai dėl rinkos užsikimšimo šiame sektoriuje yra nepagrįsti, nes didės pramonės gamybos pajėgumai, kurie daugiausia bus grindžiami natūraliais aušalais. ES neabejotinai turi galimybę šiuo atveju parodyti pavyzdį, kaip nustatomi pasauliniai žalieji standartai.

1.5. Tikėtasi, kad kvotų sistema paskatins nenaudoti didelio VAP dujų, tačiau tai nepadėjo pakankamai pakeisti rinkos. Akivaizdu, kad, siekiant patenkinti nuolatinę rinkos paklausą, išaugo neteisėta prekyba šiomis dujomis. Komitetas ragina sukurti mechanizmą, kuris leistų padidinti pajamas iš kvotų pardavimo. Šios pajamos galėtų būti skiriamos muitiniam tikrinimui valstybėse narėse stiprinti, padėti diegti mažo VAP alternatyvas ir užtikrinti pakankamą atitinkamos įrangos montuotojų paruošimą.

1.6. Labai svarbu patenkinti mokymo apie HFC alternatyvas poreikius. Kvalifikuoti techniniai darbuotojai, taip pat kvalifikacijos, sertifikavimo ir registravimo sistemos yra labai svarbūs skatinant naudoti mažo VAP natūralius aušalus.

2. Bendrosios pastabos

Įvadas

2.1. o C. Jei pavyktų išvengti šių teršalų išmetimo, būtų galima padaryti didelės įtakos visuotinio atšilimo mažinimui. Atsižvelgiant į artimiausio laikotarpio (2050 m.) perspektyvą, išmetamo HFC kiekio mažinimas būtų ypatingai veiksmingas kovojant su klimato krize Fluorintos dujos yra didelį šiltnamio efektą sukeliančios dujos (ŠESD). Jei išmetamo HFC kiekis nebus reguliuojamas, dėl šių dujų vidutinė pasaulio temperatūra iki 2100 m. gali padidėti 0,35–0,5C. Jei pavyktų išvengti šių teršalų išmetimo, būtų galima padaryti didelės įtakos visuotinio atšilimo mažinimui. Atsižvelgiant į artimiausio laikotarpio (2050 m.) perspektyvą, išmetamo HFC kiekio mažinimas būtų ypatingai veiksmingas kovojant su klimato krize ( 4 )

2.2. 2 . HFC-23 koncentracija atmosferoje didėja nerimą keliančiu greičiu: nuo 21 ppt 2008 m. iki rekordiškai didelės 35 ppt dalies šiuo metu Daugelis hidrofluorangliavandenilių turi didelį visuotinio atšilimo potencialą (VAP). Trifluormetano (HFC-23) poveikis yra didžiausias iš žinomų HFC – jo VAP yra 14 600, t. y. vienas kilogramas HFC-23 sušildo planetą tiek pat, kiek beveik 15 tonų CO. HFC-23 koncentracija atmosferoje didėja nerimą keliančiu greičiu: nuo 21 ppt 2008 m. iki rekordiškai didelės 35 ppt dalies šiuo metu ( 5 )

2.3. Sieros heksafluoridas (SF6), kitos panašios dujos, plačiai naudojamas kaip izoliacinės dujos skirstomuosiuose įrenginiuose, laikomos kenksmingiausiomis fluorintomis dujomis, nes jų VAP yra 25 200. Tipiniame šildymo ir vėsinimo įrenginyje, kuris 2022 m. parduodamas namų ūkiui ES, gali būti fluorintų dujų, kurių VAP yra didesnis nei 700, o tai reiškia, kad maždaug 0,5 kg įrenginyje esančio aušalo CO 2 išmetimo rodiklis yra 0,35 tonos.

2.4. Iš viso fluorintos dujos sudaro apie 2,5 proc. visų ES išmetamų šiltnamio efektą sukeliančių dujų kiekio.

2.5. Ozono sluoksnį ardančios medžiagos (OAM) ardo ozono sluoksnį ir šiltina klimatą. Kai kurios jų buvo pakeistos hidrofluorangliavandeniliais, kurie neprisideda prie ozono sluoksnio ardymo, tačiau vis tiek prisideda prie klimato atšilimo. EESRK priėmė atitinkamą nuomonę ( 6 ) dėl OAM reglamento ( 7 )

2.6. Fluorintų dujų reglamentu siekiama sumažinti išmetamų fluorintų dujų kiekį, inter alia , laipsniškai mažinant HFC naudojimą ES. Pagal Monrealio protokolą visame pasaulyje taip pat laipsniškai mažinamas HFC kiekis. Abu reglamentai – OAM reglamentas ir Fluorintų dujų reglamentas – kartu turi užtikrinti, kad Sąjunga laikytųsi Protokole jai nustatytų įpareigojimų.

2.7. Dabartiniu Fluorintų dujų reglamentu siekiama iki 2030 m. dviem trečdaliais, palyginti su 2014 m. lygiu, sumažinti ES išmetamą fluorintų dujų kiekį. Atsižvelgiant į Klimato teisės aktą naujuoju pasiūlymu bus prisidedama prie tikslo iki 2030 m. išmetamųjų teršalų kiekį sumažinti bent 55 proc. ir iki 2050 m. neutralizuoti Europos poveikį klimatui, visų pirma įgyvendinant šias politikos iniciatyvas, kurias išskyrė Komisija: — didesnio užmojo įgyvendinimas; — vykdymo užtikrinimo ir įgyvendinimo gerinimas; — išsamesnė stebėsena; — atitikties Monrealio protokolui užtikrinimas.

Fluorintos dujos Europos žaliojo kurso kontekste

2.8. Pasiūlyme dėl fluorintų dujų nustatytas plataus užmojo laipsniškas HFC kiekio mažinimas ir įtraukta nemažai naujų draudimų produktams ir įrangai rinkoje. Tai reiškia, kad iš rinkos palaipsniui išnyks įranga ir produktai, kurių sudėtyje yra didelio VAP fluorintų dujų. Tačiau, Komiteto nuomone, labai svarbu skatinti tiesioginį perėjimą prie mažiausio VAP fluorintų dujų alternatyvų, vengiant tarpinių sprendimų. ES rinkos rodo, kad tai įmanoma, todėl ES turėtų rodyti pavyzdį.

2.9. Būtina kelti kartelę, kad Europos įmonėms ir namų ūkiams ateinančius dešimtmečius neatsirastų naštos dėl klimatui kenksmingos įrangos. Taip pat svarbu, kad ES išlaikytų pasaulinę lyderystę klimato politikos veiksmų srityje diegdama aukščiausio lygio ekologiškus technologinius sprendimus visose srityse, kuriose naudojamos fluorintos dujos.

2.10. 2 ekvivalento“. Laipsniškas HFC kiekio mažinimas yra ekonomiškai labai efektyvus būdas prisidėti prie klimato srities tikslų įgyvendinimo. 2022 m. kovo mėn. vertinimo galutinėje ataskaitoje ( 8 ) teigiama, kad „išmetamųjų teršalų mažinimo sąnaudos <…> vidutiniškai sudarė apie 6 EUR už toną COekvivalento“.

2.11. Šilumos siurbliai, patalpų oro kondicionieriai, aušintuvai ir šaldymo įrenginiai – tai prietaisai ir sistemos, kuriuose galima naudoti mažo VAP aušalų ir natūralių aušalų alternatyvas. EESRK pritaria tam, kad šiuose prietaisuose nuo 2030 m. būtų uždrausta naudoti fluorintų dujų aušalus, nustatant 5 VAP ribą. Komitetas mano, kad sektoriniai draudimai perduoda aiškią žinią rinkai, juos lengva įgyvendinti administraciniu požiūriu ir jų apėjimo rizika yra maža. Remiantis 16 straipsnio 4 dalies nuostatomis, ad hoc išimtys galėtų būti taikomos, kai HFC yra būtini dėl techninių priežasčių.

2.12. Kai kuriais atvejais rinkoje jau yra HFC pakaitalų, įskaitant propaną (VAP 0,02) ir amoniaką (VAP 0). Komitetas primygtinai ragina skirti daugiau lėšų moksliniams tyrimams, kad būtų galima pasinaudoti šiais nulinio VAP sprendimais.

2.13. Vienintelė tvari ES politika būtų „ekologiško aušinimo“ požiūris, kurį taikant derinami itin mažo VAP (VAP < 5) natūralūs aušalai ir efektyviai energiją vartojantys prietaisai. Eksploatuojant visų rūšių fluorintų dujų mišinius, net ir mažo VAP, susiduriama su sunkumais, ypač recirkuliavimo ir regeneravimo srityje, ir dėl to jų techninė priežiūra tampa daug sudėtingesnė. Todėl to reikėtų vengti.

2.14. Esamas šildymo ir aušinimo sistemas reikia techniškai prižiūrėti naudojant dabartinius HFC. Veiksmų planas „REPowerEU“, kuriame nustatytas tikslas iki 2030 m. Europoje įdiegti 30 mln. šilumos siurblių, sukėlė pagrįstų nuogąstavimų suinteresuotiesiems subjektams ( 9 ) . Pramonės atstovų teigimu, siūlomos naujos Fluorintų dujų reglamento nuostatos gali sulėtinti labai reikalingą šilumos siurblių diegimą Europoje.

2.15. Komiteto nuomone, kuo anksčiau uždraudus naudoti HFC naujoje šilumos siurblių įrangoje, bus užtikrinta, kad šilumos siurblių diegimui nekiltų grėsmė dėl HFC tiekimo trūkumo atliekant esamos įrangos techninę priežiūrą. Tai padės išvengti didelio kiekio HFC sankaupų blokavimo. HFC sankaupos reikalauja valdymo ir suardymo priemonių, nes, jei nebus imtasi tinkamų priemonių, HFC nuotėkiai iš įrangos, pasibaigus jos eksploatacijos laikui, turės pražūtingą poveikį klimatui.

2.16. Rinkoje esančios didelio VAP HFC atsargos yra labai pavojingos: didelio VAP aušalai plačiai naudojami esamai įrangai prižiūrėti, siekiant reguliariai kompensuoti nuolatinį teršalų išmetimą (nuotėkio srautas gali siekti 15–20 proc. per metus) – to būtų galima išvengti įgyvendinus pažangius technologinius sprendimus.

2.17. Todėl Komitetas primygtinai ragina derinti plano „REPowerEU“ užmojį su laipsnišku fluorintų dujų atsisakymu ir siekti, kad aušalai turėtų kuo mažesnį VAP. Norint suprasti, koks yra šilumos siurblių kiekis (per septynerius metus laipsniškai įdiegta 30 mln. šilumos siurblių) galima pasitelkti Tarptautinės energetikos agentūros (TEA) vertinime pateiktus pasaulinius duomenis: 2020 m. šildymui buvo naudojama beveik 180 mln. šilumos siurblių, o per pastaruosius penkerius metus jų kiekis pasaulyje kasmet didėjo beveik 10 proc. Remiantis TEA scenarijumi, pagal kurį norima iki 2050 m. pasiekti nulinį grynąjį išmetamųjų teršalų kiekį, iki 2030 m. įrengtų šilumos siurblių skaičius pasieks 600 mln. ES dalis šioje srityje visiškai atitinka jos namų ūkių proporciją pasauliniu mastu.

2.18. EESRK mano, kad nuogąstavimai dėl rinkos užsikimšimo šiame sektoriuje yra nepagrįsti, nes siūloma šilumos siurblių diegimo trajektorija Europoje iš esmės atitinka pramonės gamybos pajėgumų plėtrą, kuri bus grindžiama aušalais, kurių VAP itin mažas (ypač natūraliais). ES neabejotinai turi galimybę šiuo atveju parodyti pavyzdį, kaip nustatomi pasauliniai žalieji standartai.

2.19. Atsižvelgdamas į pirmiau minėtus veiksnius, EESRK rekomenduoja imtis toliau nurodytų veiksmų, kad būtų sustiprintas pasiūlymas dėl Fluorintų dujų reglamento peržiūros: — toliau spartinti laipsnišką HFC kiekio mažinimą, kad jis atitiktų Paryžiaus susitarime numatytą 1,5 oC scenarijų; — uždrausti naudoti HFC-404A (kurio VAP yra 4728) ir kitus aukšto VAP HFC; — sumažinti 150 VAP sektorines ribas iki mažiausio galimo bet kurios konkrečios technologijos VAP; — skatinti paskatų sistemas ir viešuosius pirkimus, skirtus fluorintų dujų alternatyvoms; — remti valstybių narių pastangas skatinti ekologiškesnius sprendimus, kurių VAP labai mažas (ir kuriuose, jei įmanoma, nėra fluorintų dujų).

Aplinkosaugos problemos

2.20. Pereinant prie itin mažo VAP natūralių aušalų arba mažo VAP HFC, reikėtų vengti perėjimo prie tokių medžiagų kaip hidrofluorolefinai dėl jų skilimo produktų, pavyzdžiui, kenksmingos trifluoracto rūgšties (TFA). TFA ir kitos polifluoralkilintos ir perfluoralkilintos medžiagos (PFAS) vadinamos „amžinaisiais chemikalais“, nes jų neįmanoma pašalinti iš aplinkos ( 10 ) . Remiantis atsargumo principu, reikėtų aiškių sąsajų su Komisijos siūlomomis priemonėmis, numatytomis jos nulinės taršos veiksmų plane ( 11 )

2.21. Laipsniškai mažinant HFC kiekį reikėtų tinkamai pasirūpinti tuo, kokios medžiagos pakeis HFC. EESRK ragina netoleruoti naujų fluorintų dujų pakaitalų, kurie paprasčiausiai pakeičia didelio VAP problemą kitomis ekologinėmis problemomis. Vietoj to Komitetas ragina prisiimti atsakomybę už perėjimą prie iš tiesų klimatui ir aplinkai palankių natūralių alternatyvų, neturinčių fluorintų dujų. Nepakanka vien paminėti Europos REACH proceso, nes šis procesas atsilieka ir laiku neuždraus pavojingų fluorintų dujų pakaitalų.

Neteisėta prekyba

2.22. Neteisėta prekyba HFC Europos Sąjungoje yra didelė problema. Nors sunku ją įvertinti kokybiškai, aišku, kad neteisėta prekyba HFC vyksta dideliu mastu. Įvairūs tyrimai rodo, kad neteisėtas importas sudarė iki trečdalio teisėtos ES rinkos ( 12 )

2.23. Tikėtasi, kad kvotų sistema paskatins nenaudoti didelio VAP dujų, tačiau tai nepadėjo pakankamai pakeisti rinkos. Akivaizdu, kad, siekiant patenkinti nuolatinę rinkos paklausą, išaugo neteisėta prekyba šiomis dujomis. Ši dinamika sustiprina EESRK argumentus dėl visiško didelio VAP dujų uždraudimo.

2.24. Deja, pasiūlyme pakankamai neatsižvelgta į neteisėtą prekybą HFC. EESRK ragina užtikrinti skaidrumą ir visišką HFC atsekamumą visoje tiekimo grandinėje. Siūlomi sprendimai, pagrįsti QR kodais, ir Komitetas mano, kad tai yra ekonomiškai efektyvus būdas spręsti šią problemą.

2.25. EESRK mano, kad HFC tiekimo kontrolė turėtų būti toliau tobulinama ir e. prekybos srityje. Komitetas ragina uždrausti fluorintų dujų pardavimą internetinėse prekyvietėse arba įvesti privalomą sertifikavimą įmonėms, vykdančioms didmeninę fluorintų dujų prekybą internetu.

2.26. Reikėtų toliau griežtai kontroliuoti visą HFC importą ir eksportą, įskaitant dujas, naudojamas tikslams, kuriems netaikomas laipsniškas mažinimas (pvz., dujos, naudojamos žaliavoms, suardymui, reeksportui ar kitoms reikmėms, kurioms taikoma išimtis). Įmonės turėtų turėti galiojančią registraciją Fluorintų dujų portale, kad būtų išvengta atvejų, kai išimtys naudojamos palengvinti neteisėtą prekybą. Komitetas įspėja, kad 20 straipsnio 4 dalyje pateiktas išimčių sąrašas sukuria licencijavimo sistemos spragą, kuria neabejotinai pasinaudos neteisėti prekybininkai.

2.27. Siekiant padidinti nacionalinių muitinių veiksmų efektyvumą, Komitetas prašo nustatyti gaires dėl neteisėtai į ES importuotų konfiskuotų produktų, talpyklų ir įrangos šalinimo ir skirti valstybėms narėms finansavimą jų sunaikinimui, jei valstybės narės pasirinktų šį būdą.

2.28. Kova su neteisėta fluorintų dujų prekyba ir jų šalinimas turėtų būti suderinti su Direktyvos dėl aplinkos apsaugos baudžiamosios teisės priemonėmis ( 13 ) pasiūlymais, kuriais siekiama veiksmingiau apsaugoti aplinką įpareigojant valstybes nares imtis baudžiamosios teisės priemonių ir skatinant tarpvalstybinį bendradarbiavimą ( 14 )

Kvotos ir išteklių paskirstymas

2.29. Tūkstančiams naujų rinkos dalyvių buvo suteiktos HFC importo į ES rinką kvotos. Daugelis iš jų neturi galimybių naudotis ES infrastruktūra, kad galėtų vykdyti reglamento reikalavimus dėl importuojamų HFC surinkimo, recirkuliavimo ir regeneravimo.

2.30. Nors EESRK palankiai vertina naujas paskirstomų kvotų registravimo ir gavimo sąlygas, Komitetas įžvelgia galimybę padidinti paskirstymo mokestį, kad jis geriau atspindėtų realias anglies dioksido kainas.

2.31. Akivaizdu, kad 3 EUR už CO 2 ekvivalento toną kvotos mokestis yra per mažas, kad būtų galima gauti pakankamai pajamų ir neskatinti naudoti HFC, kad būtų galima greičiau pradėti naudoti natūralius aušalus.

2.32. EESRK taip pat ragina iš naujo įvertinti finansinių išteklių, surinktų už parduotas kvotas, panaudojimą.

2.33. Komitetas yra įsitikinęs, kad šios pajamos turėtų būti skirtos tiesiogiai naudoti siekiant šių tikslų: — skatinti mažo VAP alternatyvų, ypač natūralių aušalų, mokslinius tyrimus; — padėti valstybių narių institucijoms vykdyti rinkos priežiūrą; — ugdyti įgūdžius ir didinti informuotumą, įskaitant galutinių vartotojų informuotumo didinimo kampanijas; — remti tiek skubius, tiek laikotarpio vidurio mokymus esamiems ir būsimiems darbuotojams.

Mokymas

2.34. Labai svarbu patenkinti mokymo apie HFC alternatyvas poreikius. Kvalifikuoti techniniai darbuotojai, taip pat kvalifikacijos, sertifikavimo ir registravimo sistemos yra labai svarbūs skatinant naudoti mažo VAP natūralius aušalus. Sertifikuoti reikia ne tik fluorintas dujas, bet ir fluorintų dujų alternatyvas. EESRK ragina į sertifikavimo programas įtraukti privalomą kompetenciją, susijusią su natūraliais aušalais.

2.35. Mokymui ir sertifikavimui taikomas subsidiarumas, tad jie turi atitikti esamas nacionalines sistemas. Pasiūlyme valstybėms narėms duodami vieneri metai atnaujinti savo programas, kad į jas būtų įtrauktos alternatyvos, tačiau kai kurie rinkos dalyviai baiminasi, kad tai gana trumpas terminas. Nors laikas yra svarbus, ne mažiau svarbu ir nustatyti aiškius tikslus. EESRK rekomenduoja nustatyti nacionalinio plano įpareigojimus su aiškiais pagrindiniais veiklos rezultatų rodikliais, pavyzdžiui, iki 2025 m. apmokyti 50 proc. montuotojų.

Įtaka pasaulyje

2.36. Derinant veiksmus su Monrealio protokolu turėtų būti atsižvelgta į tai, kad norint pasiekti pasaulinius nulinius grynojo išmetamų teršalų kiekio tikslus, Kigalio pakeitimą reikės sustiprinti palyginti netolimoje ateityje.

2.37. Tokiomis aplinkybėmis Europos Sąjunga įgyvendinant Monrealio protokolą pasauliniu mastu suteikia svarbių paskatų. Pasiūlymo dėl naujojo Europos fluorintų dujų reglamento rengimą atidžiai stebi visi pasaulinio masto veikėjai. Kigalio pakeitimo priėmimas buvo geras pirmas žingsnis teisinga linkme, tačiau reikia imtis skubesnių ir platesnio užmojo HFC kiekio mažinimo veiksmų. ES, pasinaudodama vadinamuoju „Briuselio efektu“, galėtų veiksmingiau išnaudoti savo pasaulinį poveikį.

2.38. Todėl EESRK mano, kad neišvengiamai reikės pradėti diskusijas pagal Monrealio protokolą, kad būtų paspartinta pažanga pagal nustatytą trajektoriją įgyvendinant Kigalio pakeitimą, o ES lygmeniu priimti plataus užmojo pasiūlymai dėl Fluorintų dujų reglamento peržiūros taptų pavyzdžiu įgyvendinant Paryžiaus susitarimo 1,5 o C scenarijų.

Skaidrumas ir įtrauktis

2.39. Nepaisant to, kad diskusijos dėl fluorintų dujų yra itin svarbios kelioms svarbioms vertės grandinėms, diskusijos apie šios srities politiką vis dar vyksta tik ekspertų grupėse. Reikėtų stengtis, kad ši diskusija apimtų visus suinteresuotuosius subjektus ir kad pilietinė visuomenė būtų plačiai atstovaujama. Naujajame Reglamente dėl fluorintų dujų turėtų būti numatyta bent du kartus per metus ES lygmeniu ir kiekvienoje valstybėje narėje organizuoti konsultacijų forumą.

Briuselis, 2022 m. birželio 15 d. Europos ekonomikos ir socialinių reikalų komiteto pirmininkė Christa SCHWENG

(1) 2014 m. balandžio 16 d. Europos Parlamento ir Tarybos reglamentas (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (OL L 150, 2014 5 20, p. 195).

(2) https://eur-lex.europa.eu/legal-content/LT/TXT/?uri=COM:2022:150:FIN

(3) https://eur-lex.europa.eu/legal-content/LT/TXT/?uri=COM:2022:108:FIN

(4) https://acp.copernicus.org/articles/13/6083/2013/acp-13-6083-2013.pdf

(5) Šiuo atveju „ppt“ yra „trilijonosios dalys“. Organizacijos „Advanced Global Atmospheric Gases Experiment“ duomenys.

(6) Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos reglamento dėl ozono sluoksnį ardančių medžiagų, kuriuo panaikinamas Reglamentas (EB) Nr. 1005/2009 (COM(2022) 151 final – 2022/0100 (COD)) (žr. šio Oficialiojo leidinio p. 50).

(7) Reglamentas (EB) Nr. 1005/2009 dėl ozono sluoksnį ardančių medžiagų (OAM reglamentas) (OL L 286, 2009 10 31, p. 1).

(8) Paskelbta: https://ec.europa.eu/clima/system/files/2022-04/f-gas_evaluation_report_en.pdf.

(9) https://www.coolingpost.com/world-news/f-gas-quota-cuts-will-hit-heat-pump-ambitions/

(10) Žr. https://www.umweltbundesamt.de/publikationen/persistent-degradation-products-of-halogenated

(11) COM(2021) 400 final, „Kuriame sveiką planetą visiems. ES veiksmų planas „Siekiant nulinės oro, vandens ir dirvožemio taršos“.

(12) Žr. Aplinkosauginių tyrimų agentūros 2022 m. ataskaitą „Europe’s most chilling crime – the illegal trade in HFC refrigerant gases“. Paskelbta: https://eia-international.org/report/europes-most-chilling-crime/. Fluorintų dujų pramonės duomenis galima rasti https://www.fluorocarbons.org/wp-content/uploads/2020/09/EFCTC_Press-Release_EN-2.pdf.

(13) https://ec.europa.eu/info/files/proposal-directive-european-parliament-and-council-protection-environment-through-criminal-law-and-replacing-directive-2008-99-ec_en

(14) Europos ekonomikos ir socialinių reikalų komiteto nuomonė dėl Pasiūlymo dėl Europos Parlamento ir Tarybos direktyvos dėl aplinkos apsaugos baudžiamosios teisės priemonėmis ir kuria pakeičiama Direktyva 2008/99/EB (COM(2021) 851 final – 2021/0422 (COD)) (OL C 290, 2022 7 29, p. 143).